Kate Wolf

**Kate Wolf** (født Kathryn Louise Allen**;** 1942–1986) var en amerikansk folkesanger, gitarist, musiker og låtskriver. Musikken hennes har innslag av tradisjonell country, kommersielt orientert *[[Folkrock|folk]]* og bluegrass med lyrisk kvalitet i tekstene. Hun komponert rundt 200 låter hvorav 56 ble spilt inn.

Wolf begynte å komponere og opptre tidlig på 1970-tallet. Hun var fra San Francisco og var mest kjent i det området. Wolf var høy respektert og vel ansett som *singer-songwriter* blant andre *folk* musikere. Hun var kjent for sin uavhengighet, jordnære personlige stil og sjangerovergripende musikkstil. På høyden av karrieren fikk hun leukemi, og da diagnosen ble offentlig kjent, ble det satt igang kampanjer og støttekonserter for henne i hele Nord-California. Hun hadde sitt eget plateselskap, Owl Records. Hun døde av leukemi.

Etter en skilsmisse flyttet hun til Sonoma i 1971, fikk jobb i en lokalavis og begynte etterhvert å opptre på barer i området. 

## Musikalsk karriere
Musikkarrieren begynte hun i bandet Wildwood Flower sammen Don Coffin, før hun ble soloartist. I 1977 begynte hun å turnere utenfor California i USA og Canada. Wolf sang med en ren stemme på en naturlig, enkel og direkte måte ofte med et intimt og personlig preg. Hun sang ikke i med *southern drawl* (typisk i sørstatsengelsk) som er vanlig i country. Hun spilte akustisk gitar. «Across the Great Divide», «Here in California» og «Give Yourself to Love» er blant hennes mest populære komposisjoner. Wolfs sanger ble senere fremført av blant andre Nanci Griffith, Emmylou Harris, Lucinda Williams og Greg Brown. Griffith includerte «Across the Great Divide» på sitt album *Other Voices/Other Rooms* (1993; med Harris på vokal og Gerber på gitar). Nina Gerber bestemte seg for å bli profesjonell musiker etter å ha vært på en pizzarestaurant der Wolf opptrådte. Gerber akkompagnerte Wolf på gitar fra 1978 til 1986. Wolf spilte inn folk-klassikeren og protestsangen «Carry It On» av Gil Turner som er kjent blant annet fra Joan Baez fremføring og innspilling. *Gold in California* ble spilt inn i 1986 gitt ut posthumt i 1987.

## Ettertiden
I Laytonville, California, arrangeres Kate Wolf Music Festival. *An Evening in Austin* (live) regnes som et av hennes beste album. Dobbeltalbumet *Give Yourself to Love* innspilt under flere konserter 1982-1983 flere steder i Nord-California, regnes som den beste introduksjonen til hennes arbeid. Debutalbumet *Back Roads* og oppfølgeren *Lines on the Paper* ble spilt inn i stuen hjemme. *Safe at Anchor* var det første albumet spilt inn i studio. *Poet's Heart* var hennes siste studioalbum og det siste utgitt mens hun levde, senere kom flere utgivelser posthumt. *The Wind Blows Wild* er tidligere ikke utgitte sanger, samlet og sammenstilt fra studioopptak, radioprogrammer og konsertopptak av Nina Gerber. *Looking Back at You* er liveopptak fra radio og San Diego Folk Festival 1977-1979, utgitt posthumt. 

## Diskografi
* *Back Roads* (Owl Records, 1976; utgitt på nytt i 1993 av Rhino Records) (som Kate Wolf and the Wildwood Flower)
* *Lines on the Paper* (Rhino, 1977) (som Kate Wolf and the Wildwood Flower)
* *Safe at Anchor* (Kaleidoscope Records/Rhino Records, 1979)
* *Close to You* (1980)
* *Give Yourself to Love* (Kaleidoscope, 1982)
* *Poet's Heart* (Rhino, 1985)
* *Gold in California – A Retrospective of Recordings* (Rhino Records, 1987)
* *The Wind Blows Wild* (Rhino, 1988)
* *An Evening in Austin* (Rhino, 1989; opptak fjernsynsprogram i Austin)
* *Looking Back at You* (Rhino, 1994)
* *Carry It On* (Flat Rock Records, 1996)
* *Weaver of Visions – The Kate Wolf Anthology* (Rhino Records, 2000)
* *Medicine Wheel*
* *Live in Mendocino* (2018)

## Referanser


## Eksterne lenker
* 
* 
* 
* Kate Wolf fremfører «Green Eyes», konsertopptak YouTube.
* Kate Wolf fremfører «Across the Great Divide», konsertopptak YouTube